*ТӨСӨЛ*

*2023.05.26*

**УУЛ УУРХАЙН БҮТЭЭГДЭХҮҮНИЙ АРИЛЖААНЫ**

**ХЯНАЛТ ШАЛГАЛТЫН ЖУРАМ**

**АГУУЛГА**

|  |  |
| --- | --- |
| Бүлэг 1 | Нийтлэг үндэслэл |
| 1 дүгээр зүйл | Журмын зорилго |
| 2 дугаар зүйл | Журмын үйлчлэх хүрээ |
| 3 дугаар зүйл | Журамд заасан нэр томъёоны тайлбар |
| Бүлэг 2 | Хяналт шалгалтын үйл ажиллагаа |
| 4 дүгээр зүйл | Хяналт шалгалтын үе шат |
| Бүлэг 3 | Зөрчлийн төрлүүд |
| 5 дугаар зүйл | Биржийн арилжаанд оролцогчид хориглох зүйл |
| Бүлэг 4 | Шалгалтын тайлан мэдээ |
| 6 дугаар зүйл | Хяналт шалгалтын тайлан мэдээлэл |
| Бүлэг 5 | Хариуцлага |
| 7 дугаар зүйл | Хариуцлага хүлээлгэх |
| Бүлэг 6 | Бусад асуудал |
| 8 дугаар зүйл | Бусад |

“*Монголын Хөрөнгийн бирж*” *ХК*-*ийн*

*ТУЗ*-*ийн 2023оны...* c*арын ...* -*ны өдрийн*

....*тоот тогтоолоор батлав*.

**УУЛ УУРХАЙН БҮТЭЭГДЭХҮҮНИЙ АРИЛЖААНЫ**

**ХЯНАЛТ ШАЛГАЛТЫН ЖУРАМ**

**НЭГ. НИЙТЛЭГ ҮНДЭСЛЭЛ**

1. **дүгээр зүйл. Журмын зорилго.**
   1. Энэхүү журмын зорилго нь “Монголын хөрөнгийн бирж” ХК /цаашид Бирж гэх/ дээр явагдаж буй уул уурхайн бүтээгдэхүүний цахим арилжааны хяналтыг хэрэгжүүлэх, уул уурхайн бүтээгдэхүүний зах зээлд оролцогч зохицуулалттай этгээдийн үйл ажиллагааг зохицуулсан хууль тогтоомж, журам зааврын хэрэгжилт, гэрээний үүргийн биелэлтэд хяналт тавих, зохих шалгалтыг хийх, шалгалтын дүнгээр авах арга хэмжээг хэрэгжүүлэх, хариуцлага ногдуулах зэрэг харилцааг зохицуулахад оршино.

**2 дугаар зүйл. Журмын үйлчлэх хүрээ.**

* 1. “Монголын Хөрөнгийн Бирж” ХК /цаашид “Бирж” гэх/-ийн уул уурхайн бүтээгдэхүүний цахим арилжаатай холбоотой үйл ажиллагаа нь Уул уурхайн бүтээгдэхүүний биржийн тухай хууль, Компанийн тухай хууль, Үнэт цаасны зах зээлийн тухай хууль, холбогдох бусад хууль тогтоомж, Санхүүгийн зохицуулах хороо /цаашид “Хороо” гэх/ болон Биржээс баталсан журам, заавар, түүнд нийцүүлэн гаргасан бусад шийдвэр, экспортод гаргах нүүрсний арилжаанд оролцогч зохицуулалттай этгээдүүдийн хооронд байгуулсан гэрээний хүрээнд хэрэгжинэ.
  2. Биржийн хяналт шалгалтын үйл ажиллагаа нь МХБ ХК-ийн эрх бүхий албан тушаалтнаас баталсан журам заавар, түүнд нийцүүлэн гаргасан бусад шийдвэр, уул уурхайн бүтээгдэхүүний арилжаанд оролцогч зохицуулалттай этгээдтэй байгуулсан гэрээний хэрэгжилтийг хангахад чиглэнэ.
  3. Хяналт шалгалтын үйл ажиллагааг хэрэгжүүлэхдээ энэ журам болон Хороо, Биржээс баталсан бусад журам, зааврыг удирдлага болгоно.
  4. Журамд Санхүүгийн зохицуулах хороо зөвшөөрснөөр Биржийн Төлөөлөн удирдах зөвлөл /цаашид ТУЗ гэх /-ийн хурлын шийдвэрээр нэмэлт өөрчлөлт оруулна.

1. **дугаар зүйл. Журамд орсон нэр томъёоны тайлбар.**
   1. Энэхүү журамд тусгагдсан нэр томъёог дор дурдсан утгаар ойлгоно.
      1. “Зохицуулалттай этгээд” гэж Үнэт цаасны зах зээлийн тухай хуулийн 24.1-т заасан Хорооноос тусгай зөвшөөрөл авсан хуулийн этгээдийг
      2. "Биржийн арилжаанд оролцогч" гэж биржийн арилжааны зуучлагч, биржийн арилжаанд биржээр дамжуулан уул уурхайн бүтээгдэхүүн худалдах, худалдан авах этгээдийг;
      3. “Худалдагч тал гэж” Биржийн /comex.mse.mn/ програмаар дамжуулан уул уурхайн бүтээгдэхүүнийг нээлттэй цахим арилжаагаар худалдаж буй талыг хэлнэ.
      4. “Худалдан авагч тал” гэж Биржийн /comex.mse.mn/ програмаар дамжуулан уул уурхайн бүтээгдэхүүнийг нээлттэй цахим арилжаагаар худалдан авч буй талыг хэлнэ.
      5. "биржийн арилжааны зуучлагч /брокер/" гэж Санхүүгийн зохицуулах хорооноос тусгай зөвшөөрөл авсан биржид гишүүнчлэлтэй, биржийн арилжаанд оролцох эрх бүхий хуулийн этгээдийг;
      6. “Арилжаа зохион байгуулагч” гэж уул уурхайн бүтээгдэхүүний арилжааг зохион байгуулах чиг үүрэг бүхий Биржийг хэлнэ.
      7. “Ерөнхий хяналт” гэж уул уурхайн бүтээгдэхүүний цахим арилжааны явцыг тусгай программаар хянахыг;
      8. “Нарийвчилсан шалгалт” гэж Ерөнхий хяналтын явцад илэрсэн сэжиг бүхий хэлцэл болон арилжаа, үнэ ханштай холбоотой мэдээ мэдээллийн дагуу хийгдэх шалгалтыг;
      9. “Төлөвлөгөөт шалгалт” гэж тогтоосон хуваарийн дагуу цаг хугацааны давтамжтайгаар хийх шалгалтыг;
      10. “Гэнэтийн шалгалт” гэж эрх бүхий этгээдийн хүсэлт, удирдлагаас өгсөн үүрэг даалгавар, хэвлэлийн мэдээ, иргэдийн мэдээлэл, арилжаа хянах явцад илэрсэн зөрчил зэрэг цаг үеийн шаардлагаар биржийн арилжаанд оролцогчид урьдчилан мэдэгдэлгүйгээрхийх шалгалтыг;
      11. “Сэжиг бүхий хэлцэл” гэж үнэ ханшийн хэлбэлзэл, арилжигдсан тоо ширхэг зэргийг үндэслэн Хяналтын албанаас тодорхойлсон зөрчилтэй байж болзошгүй хэлцлийг;
      12. “Эрх бүхий албан тушаалтан” гэж Компанийн тухай хуулийн 84.1-т заасан этгээдийг;
      13. “Албан даалгавар” гэж Хяналт шалгалт хариуцсан алба хэлтсээс уул уурхайн бүтээгдэхүүний арилаанд оролцогч гишүүн компани болон худалдагч, худалдан авагчдад үүрэг даалгавар өгч хүргүүлсэн баримт бичгийг,

**ХОЁР. ХЯНАЛТ ШАЛГАЛТИЙН ҮЙЛ АЖИЛЛАГАА**

1. **дүгээр зүйл. Хяналт шалгалтын үе шат**
   1. Уул уурхайн бүтээгдэхүүний цахим арилжааны хяналтыг зайнаас болон газар дээрх гэсэн хэлбэрээр хийнэ.
   2. Хяналт хариуцсан нэгж нь цахим арилжааны явцыг зайнаас хянахдаа тусгай программ хангамж ашиглан өдөр тутмын арилжаанд хяналт тавина.
   3. Сэжиг бүхий хэлцэл илэрсэн тохиолдолд нарийвчилсан шалгалтын ажлыг хийж хэрэгжүүлнэ.
   4. Хэрэв нарийвчилсан шалгалтаар зах зээлийг урвуулан ашиглах ямар нэгэн ноцтой үйлдэл гаргаагүй нь тогтоогдвол Биржийн зүгээс амаар сануулга өгөх, бичгээр анхааруулга өгөх, зөрчлийг дахин давтахгүй байх амлалт авах зэрэг өөрийн зохицуулалтын арга хэмжээ авч болно.
   5. Нарийвчилсан шалгалтаар илэрсэн зөрчил нь холбогдох хууль, журам зааврыг ноцтой зөрчсөн байх үндэслэлтэй гэж үзвэл зөрчлийн талаар Хороонд мэдэгдэх арга хэмжээ авна.
   6. Газар дээрх хяналтыг хэрэгжүүлэхдээ тогтоосон хуваарь, төлөвлөсөн цаг хугацаанд батлагдсан удирдамжийн дагуу удирдлагаас өгсөн үүрэг даалгавар, хэвлэлийн мэдээ, иргэдийн мэдээлэл, арилжаа хянах явцад илэрсэн зөрчил зэрэг цаг үеийн нөхцөл байдлаас шалтгаалан зохицуулалттай этгээд, худалдагч болон худалдан авагч талын ажлын байранд төлөвлөгөөт шалгалт хийх, гэнэтийн шалгалтыг газар дээр нь очиж хийх;
   7. Хяналт шалгалт хариуцсан нэгж нь хяналт шалгалтын ажлыг дараах хэлбэрээр явуулна:
      1. Уул уурхайн бүтээгдэхүүний арилжаатай холбоотой баримт материалтай танилцах, хуулбарлах, холбогдох этгээдээс гаргуулан авах;
      2. Уул уурхайн бүтээгдэхүүний арилжаанд оролцогчдоос мэдүүлэг авах, нотлох баримт гаргуулах;
      3. Уул уурхайн бүтээгдэхүүний арилжаанд оролцогчдоос холбогдох нөхцөл байдлын талаар тайлбар мэдүүлэг өгөхийг шаардах;
      4. Шалгалтын ажлын нотлох баримтад зөрчлийн үнэн бодит байдлыг нотлохуйц бүх материал болох эд мөрийн баримт, холбогдох талуудын мэдүүлэг, гэрчийн мэдүүлэг, шалгалтын ажлын дүгнэлт, дуу дүрсний материал, цахим мэдээлэл зэрэг багтана.
      5. Нотлох баримт нь үнэн зөв бөгөөд нотлох баримтын шаардлага хангахуйц байна.
      6. Хяналт шалгалтын явцад шалгагдаж буй этгээдээс мэдүүлэг авч буй тохиолдолд мэдүүлгийн тэмдэглэл үйлдэн, гарын үсэг зурж баталгаажуулна. Шалгагдаж буй этгээд гарын үсэг зурахаас татгалзсан тохиолдолд хяналт шалгалтын мэргэжилтэн шалтгааныг тодруулна.
      7. Хяналт шалгалтын мэргэжилтэн нотлох баримт, эд мөрийн баримт, дуу дүрсний материал, цахим мэдээлэл зэргийг цуглуулах бүрт нотлох баримтыг цуглуулсан цаг, газрыг тэмдэглэн, гарын үсэг зурж эсвэл лацдан баталгаажуулна.
      8. Аливаа зөрчлийг таслан зогсоох, урьдчилан сэргийлэх, залруулах, шийдвэрлэх;
      9. Холбогдох хууль тогтоомж болон Хороо, Биржийн дүрэм журмаар зохицуулагдсан бусад арга хэлбэр;
   8. Зах зээлд оролцогчид биржийн хяналт шалгалтыг хүлээн зөвшөөрч, хамтран ажиллана.
   9. Хяналт шалгалт хариуцсан нэгж нь зах зээлд оролцогчдын үйл ажиллагаанд холбогдох дүрэм журмын дагуу давтамжтайгаар шалгалт явуулж болно.
   10. Шалгалтын тайланг дүгнэлтийн хамт Хороонд хүргүүлэх бөгөөд эцсийн дүгнэлтийг Хорооны Улсын байцаагч гаргана.
   11. Зах зээлд оролцогчид болон Биржийн хяналт шалгалт хариуцсан мэргэжилтэн нь шалгалтын явцад шалгалтын ажлын талаарх нууцыг хадгалах үүргээ чанд сахина.
   12. Бирж нь өргөдөл, гомдлыг “Монголын хөрөнгийн бирж Төрийн өмчит хувьцаат компанид иргэн, албан байгууллагаас гаргасан өргөдөл гомдлыг хүлээн авч шийдвэрлэх заавар” дагуу хүлээн авч шийдвэрлэнэ.

**ГУРАВ. ЗӨРЧЛИЙН ТӨРЛҮҮД**

1. **Дугаар зүйл. Биржийн арилжаанд оролцогчид хориглох зүйл**
   1. Биржийн арилжаанд оролцогч дараах үйл ажиллагаа явуулахыг хориглоно:
      1. Арилжаанд оролцогч бусад этгээдийн нэр хүндийг гутаах, эсхүл өрсөлдөгчөө алдагдалд оруулж болохуйц худал, зөрүүтэй буюу гуйвуулсан мэдээ тараах, бусдыг төөрөгдүүлэх, хуурч мэхлэх;
      2. Үгсэн хуйвалдах, харилцан тохиролцох замаар биржээр арилжаалах бүтээгдэхүүний үнийг зохиомлоор тогтоох, зах зээлийг урвуулан ашиглах зорилготой аливаа үйлдэл хийх;
      3. Харилцагчийн өгсөн худалдах болон худалдан авах захиалгын нөхцлийг /захиалгын тоо ширхэг, үнэ, төрөл, хүчинтэй байх хугацаа/ санаатай болон санамсаргүй байдлаар өөрчлөн системд оруулсан;
      4. Дуудлага арилжааны үнэ ханш тогтолтод нөлөөлсөн;
      5. Дотоод мэдээлэл эзэмшигч, түүний холбогдох этгээд санхүүгийн хэрэгслийн арилжаанд дотоод мэдээлэл ашиглан оролцсон;
      6. Дотоод мэдээлэл ашиглан арилжаанд оролцсон, нийтэд болон гадаад дотоодын худалдан авагчдад хүргэх мэдээллийг нуун дарагдуулсан, холбогдох этгээдэд өгөхөөс татгалзсан, бусдын нэрийн өмнөөс өөрийн нэрийн данс болон захиран зарцуулах эрх бүхий бусад дансаар арилжаа, мөнгөн хөрөнгийн гүйлгээ хийсэн;
      7. Үнэ ханшид нөлөөлөх зорилгоор зах зээлтэй холбоотой худал, буруу мэдээллийг олон нийтэд тараасан,
      8. Биелүүлэх зорилгогүйгээр захиалга шивсэн, түүнд олон дахин засвар оруулах, татаж авах, нэг захиалгыг олон хэсэг хувааж шивэх үйлдэл хийсэн,
      9. Харилцагчдад худал буруу мэдээлэл өгөх, тэдгээрийг ятгах төөрөгдүүлэх, харилцагчийн захиалгыг биелүүлэхээс өмнө мэдээллийг тараах, захиалгыг орхигдуулах, харилцагчийн зөвшөөрөлгүй гүйлгээ хийх,
      10. Анхан шатны баримтыг буруу, дутуу хөтөлсөн, хуурамчаар бүрдүүлсэн;
      11. Арилжаа шударга явагдах нөхцөл болон харилцагчийн эрх ашгийг зөрчсөн бусад үйлдлүүд хийсэн;
      12. Хяналт шалгалтын ажилтны албан даалгаврыг хугацаанд нь биелүүлээгүй, анхан шатны болон санхүүгийн холбогдолтой баримтыг зохих журмын дагуу бүрдүүлээгүй, тайлан мэдээллийг үнэн зөв, бүрэн гүйцэд гаргаагүй,
      13. Шалгалтын ажилд шаардлагатай баримт материал гаргаж өгөөгүй, шалгалтын ажилд саад учруулcан;
      14. Хууль тогтоомжоор хориглосон бусад;

**ДӨРӨВ. ШАЛГАЛТЫН ТАЙЛАН МЭДЭЭЛЭЛ**

1. **Дугаар зүйл. Хяналт шалгалтын тайлан мэдээлэл**
   1. Хяналт шалгалт хариуцсан ажилтан нь гадаад**,** дотоодын худалдан авагчдын мэдээлэл, арилжааны захиалгатай холбоотой мэдээ баримт ирүүлэх хугацаатай албан даалгаврыг гишүүн брокерт өгнө.
   2. Хяналт шалгалт хариуцсан ажилтан нь шалгалт хийж дууссаны дараа тайлан бичиж, хяналт шалгалт хариуцсан газар, хэлтсийн удирдлага болон Биржийн гүйцэтгэх удирдлагад танилцуулна.
   3. Шалгалтын явцад илэрсэн зөрчил, дутагдал нь зах зээлийн хэвийн үйл ажиллагаа, худалдан авагчдын эрх ашигт сөргөөр нөлөөлөхөөр бол Хороонд мэдэгдэж хувь хүн хуулийн этгээдийн нууцад үл хамаарах хэсгийг олон нийтэд мэдээлэх арга хэмжээний талаар чиглэл авч болно.
   4. Хяналт шалгалтын явцад илэрсэн зөрчил нь худалдан авагч болон зохицуулалттай этгээдтэй холбоотой бол Хороонд нэн даруй мэдэгдэнэ.

**ТАВ. ХАРИУЦЛАГА**

1. **дугаар зүйл. Хариуцлага хүлээлгэх**
   1. Хяналт шалгалтын ажилтны дүгнэлтийг үндэслэн гишүүн брокер болон тэдгээрийн ажилтнуудад дараах хариуцлага ногдуулна;
      1. Сануулах, анхааруулах
      2. Арилжаанд оролцох эрхийг түр түдгэлзүүлэх
      3. Арилжаанд оролцох эрхийг цуцлах
   2. Зуучлагч брокерийн буруутай үйл ажиллагааны улмаас харилцагчийн захиалга өөрчлөгдсөн, эсхүл цуцлагдсан болон арилжаатай холбоотой бусад тохиолдолд сануулах арга хэмжээг авах;
   3. Журмын 7.2-т заасан зөрчил удаа дараа давтагдсан бол мэргэжлийн оролцогчийн арилжаанд оролцогчийн эрхийг түр хугацаагаар түдгэлзүүлэх арга хэмжээ авна;
   4. Зуучлагч брокер, гишүүн компани нь журмын 7.3-т заасан арга хэмжээний дагуу зөрчлөө арилгуулах арга хэмжээ аваагүй 6 сар болсон эсхүл эрх бүхий байгууллага, хууль хяналтын байгууллагаас ирүүлсэн саналыг үндэслэн гишүүнчлэлийн эрхийг цуцлах саналыг МХБ ТӨХК-ийн ТУЗ-ийн хуралд танилцуулах,
   5. МХБ ТӨХК-тэй байгуулсан гэрээний дагуу хариуцлага ногдуулах,

**ЗУРГАА**. **БУСАД АСУУДАЛ**

1. **дугаар зүйл. Бусад**
   1. МХБ ТӨХК-аас үнэт цаас гаргагч болон гишүүн компанитай холбоотой гаргасан аливаа шийдвэрийг эс зөвшөөрсөн тохиолдолд, уг шийдвэр гарснаас хойш ажлын 20 хоногийн дотор МХБ ТӨХК-ийн Төлөөлөн удирдах зөвлөлд гомдол гаргаж болно.
   2. МХБ ТӨХК-ийн Төлөөлөн удирдах зөвлөлийн шийдвэрийг эс зөвшөөрөх тохиолдолд, уг шийдвэр гарснаас хойш ажлын 20 хоногийн дотор эрх бүхий дээд байгууллага болон харъяа шүүх хяналтын байгууллагад хандаж болно.
   3. Энэхүү журам нь 2023 оны ... сарын ...-ны өдрөөс эхлэн хүчин төгөлдөр мөрдөгдөнө.

\*\*\*\*\*\*\*\*\*